fæddist á Hvammstanga 11. október 1911 . Hún lést á heimili sínu , Dalbraut 27 , 14. desember síðastliðinn . Foreldrar hennar voru Rannveig Ólafsdóttir f. 1882 , d. 1956 , og Stefán Sveinsson , f. 1883 , d. 1930 . Guðbjörg var næstelst af stórum systkinahópi . Hin eru : Jóhann Gunnar , f. 1908 , d. 2001 , Ólafur , f. 1913 , d. 1991 , Björn , f. 1916 , d. 1963 , Sigrún , f. 1917 , d. 1918 , Sveinn , f. 1919 , d. 1982 , Sigurður , f. 1921 , d. 1923 , Soffía , f. 1924 , og Hermann Ragnar , f. 1927 , d. 1997 . Guðbjörg bjó fyrstu æviár sín á Norðurlandi , fyrst á Hvammstanga en síðan á Siglufirði . Hún fluttist til Reykjavíkur 1920 og bjó þar ætíð síðan . Hún gekk í Kvennaskólann en hóf ung að stunda verslunar - og skrifstofustörf . Hún vann lengi við ýmis skrifstofustörf í Haraldarbúð , síðast sem bókari . Árið 1959 hóf hún störf sem aðalbókari hjá Vita - og hafnamálastofnun Íslands og vann þar til starfsloka árið 1981 .